Ehdotus neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY muuttamisesta /* KOM/96/0021 lopull. - CNS 96/0029 */



Virallinen lehti nro C 085 , 22/03/1996 s. 0019



Ehdotus neuvoston direktiiviksi vasikoiden suojelun vähimmäisvaatimuksista annetun direktiivin 91/629/ETY muuttamisesta (96/C 85/07) KOM(96) 21 lopull. - 96/0029(CNS) (Komission esittämä 26 päivänä tammikuuta 1996) EUROPAAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että, eläinlääkintäalan tiedekomitea on antanut 9 päivänä marraskuuta 1995 neuvoston direktiivin 91/629/ETY (1) 6 artiklassa säädetyn lausunnon, jonka perusteella komissio on laatinut Euroopan parlamentille ja neuvostolle toimitetun kertomuksen, tämän kertomuksen johtopäätösten perusteella on aiheellista muuttaa eräitä direktiivin 91/629/ETY säännöksiä sen varmistamiseksi, että säännöt perustuvat tieteelliseen todistusaineistoon eivätkä mene pidemmälle kuin on tarpeen yhteisen markkinajärjestelyn moitteettoman toiminnan mahdollistamiseksi vasikoiden osalta, on tarpeen yhdenmukaistaa yhteisten markkinajärjestelyjen yhteydessä vasikoiden kasvatukseen liittyvät säännöt, jotta varmistetaan tuotannon järkevä kehitys tyydyttävissä kilpailuolosuhteissa; tätä koskien on tieteellisesti todettu, että vasikoita on kasvatettava laumassa elävän lajin tarpeita vastaavassa ympäristössä; tämän vuoksi vasikoita on kasvatettava ryhmässä; ryhmä- tai yksittäiskarsinoissa olevilla vasikoilla on oltava tarpeeksi liikkumatilaa ja kontakteja muihin nautaeläimiin, ja niiden on voitava tavanomaisesti nousta ja laskeutua makuulle, on tarpeen antaa tiloille aikaa uusien sääntöjen mukaisten tarpeellisten muutosten toteuttamiseen, ja komissio muuttaa direktiivin 91/629/ETY liitettä siten, että se vastaa eläinlääkintäalan tiedekomitean lausuntoa, ON ANTANUT TÄMÄN DIREKTIIVIN: 1 artikla Muutetaan direktiivi 91/629/ETY seuraavasti: 1. Korvataan 3 artiklan 3 kohta seuraavasti: "3. Seuraavia säännöksiä sovelletaan 1 päivästä tammikuuta 1998 kaikkiin äskettäin rakennettuihin tai uudistettuihin tiloihin sekä kyseisen päivämäärän jälkeen ensimmäistä kertaa käyttöön otettuihin tiloihin: a) Vasikoita ei saa pitää yksittäiskarsinassa niiden saavutettua kahdeksan viikon iän, ellei eläinlääkäri ole varmistanut niiden terveydentilan tai käyttäytymisen edellyttävän niiden eristämistä hoidon takia. Vasikan yksittäiskarsinan on oltava vähintään vasikan seisoma-asennossa mitatun säkäkorkeuden levyinen, ja pituuden on oltava vähintään vasikan pituus mitattuna turvasta häntäluun päähän kerrottuna 1,1:llä. b) Yhteiskarsinoissa kullekin vasikalle on varattava vapaata tilaa vähintään vasikan pituus seisoma-asennossa mitatun säkäkorkeuden verran kerrottuna vasikan pituudella, joka on mitattu vasikan turvasta häntäluun päähän kerrottuna 1,1:llä. Kaikkiin tiloihin sovelletaan 1 päivästä tammikuuta 2008 ensimmäisen alakohdan säännöksiä." 2. Poistetaan 3 artiklan 4 kohta. 3. Poistetaan 4 artiklan 2 kohta. 4. Korvataan 6 artiklassa päivämäärä "1 päivänä lokakuuta 1997" päivämäärällä "1 päivänä tammikuuta 2006". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset, mukaan lukien mahdolliset seuraamukset, voimaan viimeistään 1 päivänä tammikuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Kuitenkin 1 kohdassa mainitusta päivästä alkaen jäsenvaltiot voivat perustamissopimuksen yleisten sääntöjen mukaisesti pitää voimassa tai soveltaa alueellaan tässä direktiivissä annettuja ankarampia säännöksiä vasikoiden suojelusta. Niiden on ilmoitettava komissiolle kaikista tällaisista toimenpiteistä. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 340, 11.12.1991, s. 28